CELEX: 52017PC0564
Language: et
Date: 2017-10-04
Title: Ettepanek: NÕUKOGU OTSUS seisukoha kohta, mis võetakse Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga asutatud, kaubanduskoosseisus kokkutulnud assotsieerimiskomitees Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas

EUROOPA KOMISJON
            Brüssel,4.10.2017
            COM(2017) 564 final
            2017/0246(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga asutatud, kaubanduskoosseisus kokkutulnud assotsieerimiskomitees Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas
            
               
         
         
            
               SELETUSKIRI
            
            
               1.Ettepaneku sisu
            
            
               Käesolev ettepanek käsitleb nõukogu otsust, millega kehtestatakse liidu seisukoht, mis võetakse kaubanduskoosseisus kokkutulnud assotsieerimiskomitees seoses heakskiitva arvamuse vastuvõtmisega Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas. 
            
            
               2.Ettepaneku taust
            
            
               2.1.Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vaheline assotsieerimisleping
            
            
               Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu (edaspidi „leping“) eesmärk on edendada Moldova Vabariigi ja Euroopa Liidu järkjärgulist majanduslikku lõimumist ja poliitilise assotsieerumise süvendamist. Leping jõustus 1. juulil 2016. 
            
            
               2.2.Assotsieerimiskomitee 
            
            
               Assotsieerimiskomitee on lepinguga asutatud organ, millel on lepingu artikli 438 lõike 3 kohaselt õigus võtta vastu otsuseid lepingus ettenähtud juhtudel ja valdkondades, milles assotsieerimisnõukogu on talle volitused delegeerinud. Kõnealused otsused on lepinguosaliste suhtes siduvad ning nad võtavad nende rakendamiseks vajalikke meetmeid. 
            
            
               Nagu lepingu artikli 438 lõikes 4 sätestatud, kohtub kaubanduskoosseisus kokkutulnud assotsieerimiskomitee kõigi lepingu V jaotisest tulenevate kaubanduse ja kaubandusküsimustega seotud küsimuste lahendamiseks. Nagu assotsieerimiskomitee ja allkomiteede kodukorra (edaspidi „kodukord“)
                  1
                artikli 1 lõikes 4 täpsustatud, koosneb kaubanduskoosseisus kokkutulnud assotsieerimiskomitee Euroopa Komisjoni ja Moldova Vabariigi kõrgetest ametnikest, kes vastutavad kaubanduse ja kaubandusega seotud küsimuste eest. Euroopa Komisjoni või Moldova Vabariigi esindaja, kes vastutab kaubanduse ja kaubandusega seotud küsimuste eest, täidab kaubanduskoosseisus kokkutulnud assotsieerimiskomitee esimehe ülesandeid. Koosolekutel osaleb ka Euroopa välisteenistuse esindaja.
            
            
               Lepingu artikli 438 lõike 3 ning kodukorra artikli 11 lõike 1 kohaselt võtab assotsieerimiskomitee oma otsused vastu lepinguosaliste vastastikusel kokkuleppel ning pärast asjaomaste sisemenetluste lõpuleviimist. Kõigile otsustele ja soovitustele kirjutab alla assotsieerimiskomitee esimees ja assotsieerimiskomitee sekretärid kinnitavad need.
            
            
               2.3.Kaubanduskoosseisus kokkutulnud assotsieerimiskomitee kavandatud õigusakt
            
            
               Kaubanduskoosseisus kokkutulnud assotsieerimiskomitee peab vastu võtma otsuse, millega antakse heakskiitev arvamus Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas (edaspidi „kavandatud õigusakt“).
            
            
               Tegevuskavale antakse heakskiitev hinnang selleks, et Moldova Vabariik saaks ühtlustada oma riigihangete valdkonna õigusaktid lepingu artiklis 272 sätestatuga. See samm on lepingu rakendamise lahutamatu osa. Tegevuskava on alusdokument, mille põhjal Moldova Vabariik rakendab lepingut riigihangete valdkonnas.
            
            
               Kõnealune kavandatud õigusakt on lepinguosaliste jaoks siduv vastavalt lepingu artikli 438 lõikele 3, milles on sätestatud: „Assotsieerimiskomiteel on õigus võtta vastu otsuseid käesolevas lepingus ettenähtud juhtudel ja valdkondades, milles assotsieerimisnõukogu on talle volitused delegeerinud. Kõnealused otsused on lepinguosaliste suhtes siduvad ning nad võtavad nende rakendamiseks vajalikke meetmeid.“ 
            
            
               3.Liidu nimel võetav seisukoht
            
            
               Käesoleva ettepanekuga nõukogu otsuse kohta kehtestatakse liidu seisukoht, mis võetakse lepinguga asutatud assotsieerimiskomitees seoses heakskiitva arvamuse vastuvõtmisega Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas. 
            
            
               Kaubanduskoosseisus kokkutulnud assotsieerimiskomitee heakskiitvat arvamust tegevuskava kohta on vaja selleks, et Moldova Vabariik saaks ühtlustada oma riigihangete valdkonna õigusaktid lepingu artiklis 272 sätestatuga. 
            
            
               Moldova Vabariigi esitatud riigihangete valdkonna tegevuskava vastab lepingu artikli 272 lõigetes 1 ja 2 sätestatud nõuetele. 
            
            
               Käesolev ettepanek on kooskõlas liidu muude välispoliitika eesmärkidega, eelkõige Moldova Vabariigiga seotud Euroopa naabruspoliitika ja arengukoostööpoliitikaga, ning aitab kaasa nende rakendamisele.
            
         
         
            
               Kaubandust ja kaubandusküsimusi käsitlevatele lepingu sätetele tehti 2009. aastal eelhindamine. 2012. aastal koostas komisjoni kaubanduse peadirektoraat mõjuhinnangu kaubanduse jätkusuutlikkuse kohta, mida võeti arvesse põhjalikku ja laiaulatuslikku vabakaubanduspiirkonda käsitlevatel läbirääkimistel. Uuring kinnitas, et kaubandust ja kaubandusküsimusi käsitlevate sätete rakendamine ei avalda negatiivset mõju liidule, selle õigustikule ega poliitikale, ning prognoositi soodsat mõju Moldova Vabariigi majandusarengule. Ettepanek ei mõjuta negatiivselt liidu majandus-, sotsiaal- ega keskkonnapoliitikat.
            
            
               Selles etapis ei kohaldata lepingu suhtes õigusloome kvaliteedi ja tulemuslikkuse programmist tulenevat korda, leping ei too liidu VKEdele kaasa kulusid ega tekita küsimusi digitaalse keskkonna seisukohast. 
            
            
               4.Õiguslik alus
            
            
               4.1.Menetlusõiguslik alus
            
            
               4.1.1.Põhimõtted
            
            
               ELi toimimise lepingu artikli 218 lõikes 9 on sätestatud, et nõukogu võtab komisjoni [...] ettepaneku põhjal vastu otsuse, millega „[…] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku.“
            
            
               Mõiste „õigusliku toimega aktid“ hõlmab akte, millel on õiguslikud tagajärjed asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  2
               .
            
            
               4.1.2.Kohaldamine käesoleval juhul
            
            
               Assotsieerimiskomitee on lepinguga, s.t ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga ettenähtud organ. 
            
            
               Lepingu artikli 272 lõikes 3 on sätestatud, et kui kaubanduskoosseisus kokkutulnud assotsieerimiskomitee kiidab tegevuskava heaks, lähtutakse sellest dokumendist käesoleva peatüki rakendamisel. Lepingu artikli 438 lõike 3 kohaselt on assotsieerimiskomiteel õigus võtta vastu otsuseid lepingus ettenähtud juhtudel. Lepingu artikli 438 lõike 4 kohaselt kohtub kaubanduskoosseisus kokkutulnud assotsieerimiskomitee kõigi lepingu V jaotisest tulenevate kaubanduse ja kaubandusküsimustega seotud küsimuste lahendamiseks.
            
            
               Akt, mille kaubanduskoosseisus kokkutulnud assotsieerimiskomitee peab vastu võtma, on õigusliku toimega akt. Vastavalt lepingu artikli 438 lõikele 3 muutub kavandatud õigusakt lepinguosaliste jaoks siduvaks. 
            
            
               Kavandatud aktiga ei täiendata ega muudeta lepingu institutsioonilist raamistikku. 
            
            
               Kavandatud nõukogu otsuse menetlusõiguslik alus on seega Euroopa Liidu toimimise lepingu artikli 218 lõige 9.
            
            
               4.2.Materiaalõiguslik alus
            
            
               4.2.1.Põhimõtted
            
            
               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige kavandatud akti eesmärgist ja sisust, mida liidu nimel võetav seisukoht puudutab. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks, samas kui teine on kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna tõttu nõutav õiguslik alus.
            
            
               4.2.2.Kohaldamine käesoleval juhul
            
            
               Kavandatud õigusakti põhieesmärk ja sisu on võtta vastu heakskiitev arvamus Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas. Järelikult on kavandatud õigusakti eesmärk ja sisu seotud ühise kaubanduspoliitikaga artikli 207 kohaselt.
            
            
               Ettepanekus esitatud nõukogu otsuse materiaalõiguslik alus on seega ELi toimimise lepingu artikkel 207.
            
            
               4.3.Järeldus
            
         
         
            
               Nõukogu otsuse ettepaneku õiguslik alus on Euroopa Liidu toimimise lepingu artikkel 207 koostoimes artikli 218 lõikega 9.
            
            
               2017/0246 (NLE)
            
            
               Ettepanek:
            
            
               NÕUKOGU OTSUS
            
            
               seisukoha kohta, mis võetakse Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga asutatud, kaubanduskoosseisus kokkutulnud assotsieerimiskomitees Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu (edaspidi „leping“) sõlmis liit nõukogu 23. mai 2016. aasta otsuse (EL) 2016/839
                  3
                alusel ja see jõustus 1. juulil 2016. 
            
            
               (2)Nagu on sätestatud lepingu artikli 272 lõigetes 1 ja 2, esitab Moldova Vabariik kõnealuse lepingu artikli 438 lõike 4 kohaselt kaubanduskoosseisus kokkutulnud assotsieerimiskomiteele riigihankeid käsitleva peatüki rakendamise põhjaliku, kõiki liidu õigustikuga ühtlustamiseks ja institutsioonilise suutlikkuse suurendamiseks teostatavaid reforme hõlmava tegevuskava koos ajakava ja vahe-eesmärkidega. 
            
            
               (3)Lepingu artikli 272 lõikes 3 on sätestatud, et kui kaubanduskoosseisus kokkutulnud assotsieerimiskomitee kiidab tegevuskava heaks, lähtutakse sellest dokumendist lepingu V jaotise 8. peatüki rakendamisel. Liit teeb kõik, mis võimalik, et abistada Moldova Vabariiki tegevuskava rakendamisel.
            
            
               (4)Kaubanduskoosseisus kokkutulnud assotsieerimiskomitee peab vastu võtma otsuse, millega antakse heakskiitev arvamus Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas. Lepingu artikli 438 lõike 3 kohaselt on kõnealuse komitee otsus lepinguosaliste suhtes siduv ning nad võtavad selle rakendamiseks vajalikke meetmeid.
            
            
               (5)Kuna Moldova Vabariigi esitatud tegevuskava vastab lepingu artikli 272 lõigetes 1 ja 2 sätestatud nõuetele, on asjakohane kehtestada liidu nimel kaubanduskoosseisus kokkutulnud assotsieerimiskomitees võetav seisukoht. Vastavalt Euroopa Liidu lepingu artikli 17 lõikele 1 esindab kaubanduskoosseisus kokkutulnud assotsieerimiskomitees liitu komisjon,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Liidu nimel võetav seisukoht põhineb käesolevale otsusele lisatud kaubanduskoosseisus kokkutulnud assotsiatsioonikomitee otsuse eelnõul.
            
            
               Artikkel 2
            
            
               Käesolev otsus on adresseeritud komisjonile.
            
            
               Brüssel,
            
         
         
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 9, 15.1.2015, lk 53. 
               
               
                  
                     (2)
                  Kohtuasi C-399/12: Saksamaa vs. komisjon, ECLI:EU:T:2014:2258, punktid 61–64. 
               
               
                  
                     (3)
                  ELT L 141, 28.5.2016, lk 28.
               
            
      
    ---documentbreak--- 
      
         
               EUROOPA KOMISJON
            Brüssel,4.10.2017
            COM(2017) 564 final
            LISA
            järgmise dokumendi juurde:
            Ettepanek: Nõukogu otsus
            seisukoha kohta, mis võetakse Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga asutatud, kaubanduskoosseisus kokkutulnud assotsieerimiskomitees Moldova Vabariigi esitatud põhjaliku tegevuskava kohta, milles käsitletakse lepingu rakendamist riigihangete valdkonnas
            
               
         
         
            
               LISA
            
            
               Eelnõu:
            
            
               Kaubanduskoosseisus kokkutulnud ELi–Moldova assotsieerimiskomitee otsus nr 2/2017, 
            
            
               [kuupäev] 2017, 
            
            
               millega antakse heakskiitev arvamus riigihankeid käsitlevale põhjalikule tegevuskavale
            
            
               ASSOTSIEERIMISKOMITEE,
            
            
               võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut, millele kirjutati alla 27. juunil 2014 Brüsselis, eriti selle artikli 272 lõiget 3,
            
            
               ning arvestades järgmist:
            
            
               (1)Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vaheline assotsieerimisleping (edaspidi „leping“) jõustus 1. juulil 2016. 
            
            
               (2)Lepingu artikli 272 lõigetega 1 ja 2 on ette nähtud, et Moldova Vabariik esitab kaubanduskoosseisus kokkutulnud assotsieerimiskomiteele põhjaliku riigihankeid käsitlevate õigusaktide rakendamise tegevuskava koos ajakava ja eesmärkidega, mis peaksid sisaldama kõiki õigusaktide liidu õigustikuga ühtlustamiseks elluviidavaid reforme.
            
            
               (3)Artikli 272 lõikes 3 on täpsustatud, et kaubanduskoosseisus kokkutulnud assotsieerimiskomitee peab põhjaliku tegevuskava heaks kiitma, et seda saaks kasutada rakendamise alusdokumendina Moldova Vabariigi riigihangetealaste õigusaktide ühtlustamisel liidu õigustikuga. 
            
            
               (4)Lepingu artikli 438 lõike 3 kohaselt on assotsieerimiskomiteel õigus võtta vastu otsuseid lepingus ettenähtud juhtudel. Kõnealused otsused on lepinguosaliste suhtes siduvad ning nad võtavad nende rakendamiseks vajalikke meetmeid. Assotsieerimiskomitee võtab otsused vastu lepinguosaliste kokkuleppel.
            
            
               (5)Lepingu artikli 438 lõike 4 kohaselt kohtub kaubanduskoosseisus kokkutulnud assotsieerimiskomitee kõigi lepingu V jaotisest tulenevate kaubandusküsimuste ja kaubandusküsimustega seotud küsimuste lahendamiseks.
            
            
               (6)Moldova Vabariigi esitatud riigihangete valdkonna tegevuskava vastab lepingu artikli 272 lõigetes 1 ja 2 sätestatud nõuetele.
            
            
               (7)Seepärast on asjakohane, et kaubanduskoosseisus kokkutulnud assotsieerimiskomitee võtab vastu otsuse, millega antakse heakskiitev arvamus Moldova Vabariigi esitatud, riigihankeid käsitlevale põhjalikule tegevuskavale,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Riigihankestrateegia aastateks 2016–2020 ning Moldova Vabariigi valitsuse 14. detsembri 2016. aasta otsusega nr 1332 vastuvõetud tegevuskava selle rakendamiseks on heaks kiidetud. 
            
            
               Artikkel 2
            
         
         
            
               Käesolev otsus jõustub selle vastuvõtmise päeval.
            
            
               [koht], [kuupäev]
            
            
                     
                  
                  
                     
                        Assotsieerimiskomitee nimel 
                     
                     
                  
               
                     
                  
                  
                     
                        esimees